**ČETRTEK, 9.4.**

**TEHNIŠKI DAN**

Prazniki so tik pred vrati in vsi si želimo, da bi bili čudoviti.

Kdaj pa so prazniki lepi? Povej, kaj ti polepša praznik?

Najbrž imamo vsi podobne odgovore:

-Da smo čisto vsi doma.

-Da si vzamemo čas za skupno igro, delo, pogovor, film, »crkljanje«.

-Da je stanovanje bolj čisto, pospravljeno.

-Da imamo praznično okrašeno mizo, pult (lep prt, šopek cvetja, krožnik peciva).

**Dragi otroci!**

Danes boste tudi vi sodelovali pri pripravi prazničnega vzdušja v vašem domu. Ste za to? Seveda ste! Že slišim vaš JAAAA! Tako je to v šoli, vedno ste za akcijo.

Skupaj s starši razmislite, kje in kako bi lahko pomagali. Če bi bili v šoli, bi skupaj iskali in izbrali ideje za tri različne dejavnosti:

-čiščenje in urejanje doma,

-pomoč pri kuhanju in peki ter

-praznična dekoracija.

No, kaj bi lahko naredil za čist dom? Kako pa bi lahko pomagal pri pripravi hrane? In s čim bi polepšal mizo, da bi izgledala praznična?

Če želite, si predloge zapišite in jih preko prazničnih dni poskusite čim več izvesti.

Ko boste opravljali različna dela, pomagajte tudi pri pripravi in pospravljanju pripomočkov, pazite na pravilno in s tem varno rabo različnih pripomočkov ter na čistočo svojih rok in delovne površine. Pri izdelavi dekoracije pa bodite kritični in naj ne bo vsaka kar takoj lepa, morate se potruditi po svojih najboljših močeh.

Vaša naloga je, da opravite vsaj eno nalogo iz vsake dejavnosti. Naloge opravljate v času do torka, kadar boste pač v družini to počeli. Prosim, da mi pošljete eno sliko otroka pri katerikoli dejavnosti.

MOJ PREDLOG…

|  |  |
| --- | --- |
| ČIŠČENJE IN UREJANJE DOMA | Sesaš, umivaš okna, brišeš prah, obešaš perilo, zlagaš nogavice, zlagaš posodo v pomivalni stroj, pripraviš mizo za kosilo,… |

|  |  |
| --- | --- |
| POMOČ PRI KUHANJU IN PEKI | Dodajaš žlice moke, sladkorja, mešaš z mešalnikom, odtiskuješ piškotne modelčke v testo, narežeš kruh, opereš solato,.. |
| PRAZNIČNA DEKORACIJA | Barvaš ali porišeš jajčka – pirhe, nabereš cvetoče vejice za v vazo, pripraviš praznični pogrinjek (servete, pribor), izdelaš rožico iz papirja, podstavek za pirh,.. |

**PS. MORAM** vas samo spomniti na redno oddajanje nalog, da ne bo kasneje prišlo do težav in zmede. Upam, da vaše stonogice daljšajo svoje telo skoraj vsak dan. Branje je resnično vaša najbolj pomembna in zahtevna naloga. In ne pozabite na posnetke / na klice , da sebe predstavite.

Če boste naredili, kar morate, dragi otroci, se bodo za vas začeli prazniki že danes!